Document ID: 31985R0100

KOMISSION ASETUS (ETY) N:o 100/85,
annettu 15 päivänä tammikuuta 1985,
toisen jäsenvaltion alueella denaturoidulle tai rehuseoksiksi jalostetulle rasvattomalle maitojauheelle maksettavaa tukea koskevista erityissäännöksistä annetun asetuksen (ETY) N:o 1624/76 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1557/84(), ja erityisesti sen 10 artiklan 3 kohdan,
sekä katsoo, että
eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(), sellaisena kuin se on viimeksi muutettuna asetuksella (ETY) N:o 2128/84(), 3 artiklan 1 kohdan kolmannen luetelmakohdan mukaisesti asetuksessa (ETY) N:o 1624/76(), sellaisena kuin se on viimeksi muutettuna asetuksella (ETY) N:o 1102/83(), määritetään edellytykset lähettävän jäsenvaltion tuen maksamisen sallimiselle sen alueella valmistetulle, vastaanottavan jäsenvaltion alueella denaturoitavalle tai rehuseosten valmistukseen käytettävälle rasvattomalle maitojauheelle tai kirnupiimäjauheelle,
asetuksen (ETY) N:o 1624/76 soveltamisalaa olisi laajennettava ja mukautettava sen tiettyjä säännöksiä siten, että puolittain kuorittua maitojauhetta valmistava jäsenvaltio voi maksaa asetuksen (ETY) N:o 986/68, jonka säännöistä säädetään komission asetuksessa (ETY) N:o 3714/84(), 2 artiklan 1 kohdan e ja f alakohdassa tarkoitettua tukea, kun tämä tuote on tarkoitettu denaturoitavaksi tai käytettäväksi rehuseosten valmistukseen toisen, vastaanottavan jäsenvaltion alueella, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1624/76 seuraavasti:
1. Lisätään 1 artiklaan kohta seuraavasti:
"Asetuksen (ETY) N:o 986/68 2 artiklan 1 kohdan e ja f alakohdassa tarkoitetun rasvattoman maitojauheen osalta sovelletaan asetuksen (ETY) N:o 1725/79 1 artiklan 5 kohdan säännöksiä."
2. Korvataan 2 artiklan 1 kohdan a alakohta seuraavasti:
"a) jos rasvaton maitojauhe sellaisenaan tai seokseen sekoitettuna täyttää asetuksen (ETY) N:o 1725/79 edellytykset ja se saatetaan lähettävässä jäsenvaltiossa mainitun asetuksen 10 artiklassa tarkoitetun tarkastuksen alaiseksi;".
3. Korvataan 2 artiklan 2 kohdan viimeinen alakohta seuraavasti:
"Merkitään 106 kohtaan:
a) P kun on kyseessä asetuksen (ETY) N:o 986/68 2 artiklan 1 kohdan c tai d alakohdassa tarkoitettu rasvaton maitojauhe, vientitullimuodollisuuksien suorittamispäivä,
a) P kun on kyseessä asetuksen (ETY) N:o 986/68 2 artiklan 1 kohdan e tai f alakohdassa tarkoitettu rasvaton maitojauhe, tapauskohtaisesti:
a) P asetuksen (ETY) N:o 3714/84 13 artiklassa tarkoitetun erityisen tarjouskilpailun tarjousten määräpäivä,
a) P mainitun asetuksen 22 artiklassa tarkoitetun hakemuksen vastaanottopäivä;
b) rasvattoman maitojauheen, jota ei viedä sellaisenaan, nettopaino;
c) rasvattoman maitojauheen rasva-ainepitoisuus."
4. Lisätään 2 artiklan 5 kohdan ensimmäiseen alakohtaan seuraava:
"Kuitenkin asetuksen (ETY) N:o 986/68 2 artiklan 1 kohdan e ja f alakohdassa tarkoitetun rasvattoman maitojauheen osalta on esitettävä todiste siitä, että denaturoinnin tai jalostuksen ajankohta on asetuksen (ETY) N:o 3714/84 8 artiklan 1 kohdan mukainen. Jos ajankohta ylittyy, sovelletaan mainitun asetuksen 20 artiklaa."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä tammikuuta 1985.

Labels: 3
17
6